5 maniere om jouself met jou 13de tjek te bederf - Goeie Huishouding
Tuis » 5 maniere om jouself met jou 13de tjek te bederf
As jy gelukkig genoeg was om aan die einde van verlede jaar 'n 13de tjek – of enige soort bonus – te ontvang (en dit nog nie uitgegee het nie), kan jy dit gerus oorweeg om dit aan jouself te spandeer, veral as jy dit verlede jaar gebruik het om te spaar en te begroot. Hier is 'n lys van vyf luukse maniere waarop jy jou bonus kan bestee.
1. Beplan 'n internasionale reis
Daar moet een plek op aarde wees, hetsy Barcelona, die Maldive-eilande of Mosambiek, waarheen jy nog altyd wou gaan, maar aanhou uitstel omdat jy die ekwivalent in jou huis of elders wil belê. Besluit op 'n droombestemming en besoek een van die baie reiswebwerwe om 'n toerplan te kies wat by jou begroting pas.
2. Gaan op 'n koopekspedisie
Afhangende van die omvang van jou 13de tjek, kan jy op 'n inkopietog gaan. Moenie die geld op die gewone goed uitgee wat jy aan die begin van elke seisoen koop nie, maar bederf jouself met twee of drie pare skoene of 'n luukse leerhandsak of twee. Dit moet items wees wat nie in jou kas is nie, of iets wat dringend vervang moet word, want jou brogues van 1999 is nie meer so funky soos 19 jaar gelede nie.
3. Verander jou haarstyl
Ongeag of jy nog altyd vir 'n Brasiliaanse behandeling wou gaan of haarverlengings wou insit, dis nou die tyd om dit doen. Om vir 'n sny-en-'n-blaas te gaan, gaan nie die ding doen nie. Kies eerder 'n splinternuwe voorkoms wat jy nog altyd bewonder het, maar nog nooit kon bekostig nie. 'n Nuwe haarkleur is 'n goeie begin.
4. Vervang jou skootrekenaar
As jy gedurig aan die gang is, maar altyd gekonnekteer moet bly, kan jy dit oorweeg om jou skootrekenaar met 'n beter, doeltreffender model te vervang. Dit is 'n beleggingskopie waarby jy en jou loopbaan sal baat.
5. Skenk jouself 'n bietjie tyd
As dieselfde horlosie al 'n ewigheid aan jou arm pryk, is dit dalk nou tyd om in 'n nuwe een te belê. Dit is 'n praktiese en sjiek bederf, en sal jou motiveer om meer betyds te wees.